

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr. \_** |  2025. gada \_. augustā |

**\_ .**

**Par Ogres novada pašvaldības iekšējo noteikumu Nr. /2025**

**“****Grozījums Ogres novada pašvaldības 2024. gada 30. maija iekšējos noteikumos Nr. 50/2024 “Ogres novada pašvaldības domes deputātu atlīdzības izmaksāšanas**

**un ar deputāta darbību saistīto izdevumu atlīdzināšanas kartība”” izdošanu**

Ogres novada pašvaldības 2024. gada 30. maija iekšējie noteikumi Nr. 50/2024 “Ogres novada pašvaldības domes deputātu atlīdzības izmaksāšanas un ar deputāta darbību saistīto izdevumu atlīdzināšanas kartība” (turpmāk – Noteikumi) nosaka Ogres novada pašvaldības (turpmāk – pašvaldība) domes deputātu, tajā skaitā domes priekšsēdētāja, domes priekšsēdētāja vietnieka, domes pastāvīgās komitejas priekšsēdētāja un domes pastāvīgās komitejas priekšsēdētāja vietnieka (turpmāk kopā - amatpersona) atlīdzības izmaksāšanas un ar amatpersonas darbību saistīto izdevumu atlīdzināšanas kārtību. Noteikumu 8.3. apakšpunkts Valsts un pašvaldību institūciju amatpersonu un darbinieku atlīdzības likumā noteiktajā kārtībā noteic mēnešalgu domes deputātam – proporcionāli nostrādātajam laikam, bet ne vairāk kā 103 stundas mēnesī, nosakot darba stundas likmi 7,78 eiro.

Noteikumu 15. punkts noteic, ka par amatpersonas, izņemot domes priekšsēdētāja, domes priekšsēdētāja vietnieka, komitejas priekšsēdētāja un komitejas priekšsēdētāja vietnieka, pienākumiem ārpus komitejām un domes sēdēm ir uzskatāmi:

15.1. iepazīšanās ar jaunumiem normatīvajos aktos, nepārsniedzot 8 stundas mēnesī;

15.2. iedzīvotāju sūdzību izskatīšana un atbilžu sniegšana Iesniegumu likumā noteiktajā

kārtībā un termiņos;

15.3. iedzīvotāju pieņemšana saskaņā ar pašvaldības mājaslapā www.ogresnovads.lv

publicēto deputātu pieņemšanas laiku.

Lai nepamatoti nesašaurinātu domes deputātiem atlīdzināmo pienākumu ietvaru, kas noteikti Pašvaldības domes deputāta statusa likumā un domes lēmumos, Noteikumu 15. punkts ir svītrojams. Pašvaldības domes deputāta statusa likuma 12. panta otrā daļa noteic, ka par deputāta pienākumu pildīšanu deputāts saņem atlīdzību, kas tiek noteikta atbilstoši Valsts un pašvaldību institūciju amatpersonu un darbinieku atlīdzības likumam. Līdz ar to pienākumu tvērums likumā ir izsmeļošs un šajā jautājumā nav nepieciešams pašvaldības regulējums.

 Pamatojoties uz Pašvaldības domes deputāta statusa likuma 12. pantu otro daļu, Valsts un pašvaldību institūciju amatpersonu un darbinieku atlīdzības likuma 5. panta trešo un ceturto daļu,

**balsojot: PAR –** \_\_ balsis (…) **PRET –** \_\_ balsis (…), **ATTURAS –** \_\_ balsis (…),

Ogres novada pašvaldības dome **NOLEMJ:**

**1. Izdot** Ogres novada pašvaldības 2025. gada 28. augusta iekšējos noteikumus Nr. \_/2025 “Grozījums Ogres novada pašvaldības 2024. gada 30. maija iekšējos noteikumos Nr. 50/2024 “Ogres novada pašvaldības domes deputātu atlīdzības izmaksāšanas un ar deputāta darbību saistīto izdevumu atlīdzināšanas kartība”” (pielikumā uz 1 lapas).

**2. Uzdot** Ogres novada pašvaldības Centrālās administrācijas Kancelejai nodrošināt Ogres novada pašvaldības 2024. gada 30. maija iekšējo noteikumu Nr. 50/2024 “Ogres novada pašvaldības domes deputātu atlīdzības izmaksāšanas un ar deputāta darbību saistīto izdevumu atlīdzināšanas kartība” aktuālo redakciju.

3. **Uzdot** Ogres novada pašvaldības Centrālās administrācijas Komunikācijas nodaļai triju darbdienu laikā pēc šā lēmuma 1. punktā minēto iekšējo noteikumu spēkā stāšanās tos un noteikumu aktuālo redakciju publicēt Ogres novada pašvaldības oficiālajā tīmekļvietnē [www.ogresnovads.lv](http://www.ogresnovads.lv).

4. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)